**Βιτσέντζος Κορνάρος**

**Ερωτόκριτος**

Αποτελείται από 10.012 (οι τελευταίοι αναφέρονται στον ποιητή) **ιαμβικούς δεκαπεντασύλλαβους ομοιοκατάληκτους στίχους** στην Κρητική διάλεκτο. Ο Βιτσέντζος Κορνάρος άντλησε την υπόθεση του έργου από την πεζή ιταλική μετάφραση του γαλλικού μυθιστορήματος ‘Parish et Vienne’. Κεντρικό θέμα του είναι ο έρωτας ανάμεσα σε δύο νέους, τον Ερωτόκριτο και την Αρετούσα. Άλλα θέματα: ο ηρωισμός, η φιλία, το θάρρος.

Γ. 891-936

Τόπος: αρχαία Αθήνα, χωρίς όμως να ανταποκρίνεται σε κάποια συγκεκριμένη ιστορική πραγματικότητα. Αντίθετα, στοιχεία διαφορετικών εποχών και περιοχών εμπλέκονται στο έργο (π.χ. κονταρομαχία)

1η ενότητα: Ο Πεζόστρατος πηγαίνει στο παλάτι για το προξενιό.

2η ενότητα: Ο λόγος του Πεζόστρατου – προβολή αξιών του παρελθόντος

3η ενότητα: Η πρόταση γάμου.

4η ενότητα: Η οργισμένη αντίδραση του βασιλιά.

Γλωσσα: Δημοτική – γλωσσικό ιδίωμα ανατολικής Κρήτης – πλούσιο λεξιλόγιο – ευρεία χρήση δραματικού Ενεστώτα.

Αφηγητής: Ο ποιητής είναι ο αφηγητής της ιστορίας. Ετεροδιηγητικός (αμέτοχος στην ιστορία) – αφηγείται σε γ΄ πρόσωπο.

 Αφηγηματική τεχνική: Η εναλλαγή τριτοπρόσωπης και πρωτοπρόσωπης αφήγησης δίνει θεατρική μορφή στο κείμενο και ζωντάνια στο λόγο.

 Μεικτός τρόπος αφήγησης: Ο παντογνώστης αφηγητής περιγράφει, εκθέτει προβληματισμούς, σχολιάζει, κρίνει τα γεγονότα και τα πρόσωπα και δίνει το λόγο στους ήρωες, οι οποίοι διεκπεραιώνουν τους ρόλους τους λέγοντας σε ευθύ λόγο ο καθένας τα λόγια του.

ΕΡΩΤΗΣΕΙΣ

1. Με ποιον τρόπο, με ποιο ρόλο και για ποιο σκοπό παρεμβαίνει ο ποιητής;

2 Πώς σκέφτεται ο Πεζόστρατος να προσεγγίσει το βασιλιά και με ποια επιχειρήματα προσπαθεί να τον πείσει να δεχτεί το γάμο;

3 Πώς αντιδρά ο βασιλιάς στην πρόταση γάμου του Ερωτόκριτου και γιατί;

4 Κάθε πατέρας επιθυμεί την οικογενειακή του ευτυχία. Πώς ενεργεί ο βασιλιάς και πώς ο Πεζόστρατος, για να πετύχουν αυτόν το στόχο;

5. Πιστεύετε πως σήμερα υπάρχουν ανάλογα κοινωνικά στερεότυπα, ώστε να εμποδίσουν τον έρωτα δύο ανθρώπων;

6. Να χαρακτηρίσετε τα πρόσωπα **(**ηθογράφηση**)** του αποσπάσματος τονίζοντας τα χαρακτηριστικά τους που σας εντυπωσίασαν.

7. Να αναλάβετε τους ρόλουςτου Πεζόστρατου, του Ηράκλη και του ποιητή και να δραματοποιήσετε στην τάξη το α΄ απόσπασμα. Αυτοσχεδιάστε και χρησιμοποιήστε δικά σας λόγια γι’ αυτόν τον σκοπό.

8. Να βρείτε και να παρουσιάσετε ανάλογες περιπτώσεις της λογοτεχνίας όπου η κοινωνική διαφορά γίνεται εμπόδιο στον έρωτα δύο νέων.